Mavzu: Iqtidorli o‘quvchilarni fan intellektual musobaqalarga tayyorlash metodikasi
Reja: 

1. Olimpiada o‘tkazish bo‘yicha me’yoriy hujjatlar 

2. O‘quvchilarni fan olimpiadasiga tayyorlash
3. Umumta’lim maktablarida kichik fan olimpialarini tashkil etish
Maktablarda fan olimpiadalarini o‘tkazish

Maktab va akademik litseylar o‘quvchilari o‘rtasidagi fan olimpiadalarining uchinchi va to‘rtinchi bosqichlari g‘oliblariga pul mukofoti beriladi. 4-bosqich g‘oliblariga ixtisoslik fani bo‘yicha davlat OTMlariga kirish imtihonlarida maksimal ball olish huquqini beruvchi va 3 yil davomida amal qiluvchi elektron sertifikatlar taqdim etiladi.

Vazirlar Mahkamasining 2021-yil 9-sentabrdagi 562-son qaroriga ko‘ra Umumiy o‘rta ta’lim tashkilotlari, akademik litsey va kasb-hunar maktablari o‘quvchilari o‘rtasida fan olimpiadalarini tashkil etish, o‘tkazish hamda xalqaro olimpiadalar ishtirokchilarini saralash va g‘oliblarni rag‘batlantirish tartibi to‘g‘risidagi nizom asosida olib boriladi.

Nizomga ko‘ra, maktab o‘quvchilari o‘rtasida umumta’lim fanlari bo‘yicha quyidagi olimpiadalar tashkil etiladi:

· asosiy olimpiada;

· qo‘shimcha respublika olimpiadalari;

· onlayn olimpiada;

· nufuzli xalqaro olimpiadalar;

· mintaqaviy xalqaro olimpiadalar.

Jumladan, asosiy olimpiadalar tegishli fanlardan ikki guruhga ajratilgan holda 4 bosqichda quyidagi muddatlarda o‘tkaziladi:

· 1-bosqich — maktab, akademik litsey va kasb-hunar maktablar miqyosida sentabr oyida;

· 2-bosqich — tuman (shahar) miqyosida oktabr oyida;

· 3-bosqich — Qoraqalpog‘iston Respublikasi, viloyatlar va Toshkent shahri miqyosida noyabr oyida;

· 4-bosqich — respublika miqyosida barcha fanlardan aprel-may oylarida.

Barcha fanlardan nazorat turlari, shakllari, baholash mezonlari Xalq ta’limi vazirligi tomonidan tasdiqlanadi.

4-bosqichda maktablarning 11-sinf, kasb-hunar maktablari, akademik litseylarning 2-bosqich o‘quvchilari qatnashadi.

Har bir fan yo‘nalishida ballar ketma-ketligida 1, 2, 3-o‘rinlarni egallagan o‘quvchilar g‘olib hisoblanadi.

Asosiy olimpiada g‘oliblariga quyidagi miqdorda pul mukofotlari beriladi:

3-bosqichda g‘olib bo‘lgan har bir o‘quvchiga:

· 1-o‘rin — BHMning 6 baravari;

· 2-o‘rin — BHMning 4 baravari;

· 3-o‘rin — BHMning 3 baravari.

4-bosqichda g‘olib bo‘lgan har bir o‘quvchiga:

· 1-o‘rin — BHMning 12 baravari;

· 2-o‘rin — BHMning 8 baravari;

· 3-o‘rin — BHMning 6 baravari.

4-bosqich g‘oliblariga ixtisoslik fani bo‘yicha davlat OTMlariga kirish imtihonlarida maksimal ball olish huquqini beruvchi va 3 yil davomida amal qiluvchi elektron sertifikatlar beriladi.

Informatika va axborot texnologiyalari fani bo‘yicha mazkur sertifikatni olgan o‘quvchilarga ixtisoslik fan sifatida matematika fanidan davlat OTMlariga kirish imtihonlarida maksimal ball olish huquqi beriladi.

Ta’lim muassasalarida o‘qituvchi bo‘lib ishlayotgan nufuzli xalqaro olimpiadalar g‘oliblari lavozim maoshiga har oy 150 foiz, asosiy olimpiadalar respublika bosqichi g‘oliblari lavozim maoshiga har oy 100 foiz miqdorida ustama haqi to‘lanadi.

 
O‘zbekiston Respublikasi Prezidentining 2024-yil 30-sentabr “Iqtidorli yoshlar bilan ishlash tizimini yanada takomillashtirish chora-tadbirlari to‘g‘risida”gi PQ-346-son qaroriga ko‘ra Maktabgacha va maktab ta’limi vazirligining Ixtisoslashtirilgan ta’lim muassasalari agentligi huzurida davlat muassasasi shaklida Fan olimpiadalari markazini tashkil etish belgilab qo‘yilgan. 

Markazning asosiy faoliyat yo‘nalishlari etib quyidagilar belgilansin:

qobiliyatli hamda fanlarni chuqur o‘rganishga qiziqadigan yoshlarni aniqlash va seleksiya qilish, ulardagi iqtidorni yanada rivojlantirish uchun zarur shart-sharoitlar yaratish;

o‘quvchilarni fan olimpiadalariga maqsadli tayyorlashga oid o‘quv dasturlari, adabiyotlar, metodik tavsiyalar va qo‘llanmalar ishlab chiqish;

fan olimpiadalariga tayyorlash bo‘yicha trenerlar jamoasini, shu jumladan xorijiy mutaxassislar, olimlar va professor-o‘qituvchilarni jalb qilgan holda shakllantirish, ularning samarali faoliyatini yo‘lga qo‘yish va rag‘batlantirish;

xalqaro va respublika miqyosida maktab fanlari bo‘yicha o‘tkaziladigan olimpiada, musobaqa va tanlovlarni tashkil qilish va muvofiqlashtirish;

fan olimpiadalarida yuqori natijalarga erishgan o‘quvchilarni qo‘llab-quvvatlash, ularning iqtisodiyot va ilm-fanning ustuvor yo‘nalishlarida, shu jumladan maktab ta’limi tizimida faoliyat olib borishiga ko‘maklashish;

olimpiadalar o‘tkazish bo‘yicha xalqaro hamkorlik aloqalarini kengaytirish, ushbu sohadagi ilg‘or xorijiy tajribalarni ommalashtirish;

fan olimpiadalarini targ‘ib qilish, o‘zbekistonlik o‘quvchilarning xalqaro fan olimpiadalaridagi ishtiroki va natijalari haqidagi ma’lumotlarni keng jamoatchilikka yetkazib borish.

Qarorga ko‘ra yurtimiz va buyuk ajdodlarimizning dunyo ilm-fan rivojiga qo‘shgan hissasini targ‘ib etish maqsadida quyidagi xalqaro olimpiadalar o‘tkazib boriladi:

millatlararo totuvlik va bag‘rikenglik hissini shakllantirish, madaniy-ma’rifiy aloqalarni mustahkamlashga yo‘naltirilgan Buyuk Sharq Renessansi xalqaro olimpiadasi;

Al-Xorazmiy nomidagi xalqaro matematika va informatika olimpiadasi;

Abu Rayhon Beruniy nomidagi xalqaro kimyo olimpiadasi;

Ahmad al-Farg‘oniy nomidagi xalqaro fizika olimpiadasi;

Abu Ali Ibn Sino nomidagi xalqaro biologiya olimpiadasi.

O‘quvchilarni fan olimpiadasiga tayyorlash
Informatika va axborot texnologiyalari fanidan o‘quvchilarni olimpiadalarga tayyorlashda olimpiada savollari va ularning namunalaridan foydalanish maqsadga muvofiq hisoblanadi. Bugungi kunda olimpiada savollarini turli xil internet manbalaridan olishingiz mumkin.
Infotest saytidan barcha fanlar bo‘yicha olimpiada savollarini test shaklida mavjud. Informatika va axborot texnologiya fani bo‘yicha duyidagi havola orqali 9-10-11-sinflar mustaqil olimpiada masalarini ishlashlari mumkin:

	https://infotest.uz/?page_id=72

Robocontest.uz - bu dasturlash mahoratini oshirish, bilimlarni kengaytirish va texnik suhbatlarga tayyorgarlik ko'rish uchun yordam beradigan eng ilg'or platformalardan biri.
Ushbu platforma dunyoning eng kuchli algo platformalari tajribasini o'rganish asosida yaratilgan bo'lib o'quv va do'stona raqobatni kuchaytirish imkonini yaratadi.
https://robocontest.uz/ sayti orqali muntazam dasturlash va dasturlash tillari bo‘yicha olimpiadalar tashkil qilinib boriladi.
